  Туспуктэм: Кристина Берестова Майя Бывальцева Вуись шутэтскон нуналъёсы но вуоно арня кутсконын Удмуртиын антициклонлэн кужымез шӧдӥськоз на — куазь шуныт но кӧс возиськоз. Со сярысь элькун Гидрометцентрлэн пресс-службаез ивортӥз. Кӧснуналэ потон уе +15, нуназе +27 градусозь луоз, уз зоры. Арнынуналэ, 14-тӥ гудырикошконэ, уйин +6…+11 градус, нуназе +20…+25 градус возиськоз. Куд-ог интыын вакчи дыр ӵоже ӧжыт зороз. Вуоно арня кутсконын нуназе кӧня ке шунытгес кариськоз, арня шорлы +22…+27 градусозь, уйёсы температура +5…+10 градусозь лэзькылоз. Кема дыр ӵоже кӧс но шуныт возиськемен валче, элькунысь нюлэсъёсын но гыбето интыосын тылпу потонлы бадӟым кышкытлык возиське. Тегъёс: Удмуртия куазь гужем  